
በስመ አብ ወወልድ ወመንፈስ ቅዱስ ፩ አምላክ አሜን ሰላመ እግዚአብሔር ከሁላችን ጋር ይሁን እንደምን አደራችሁ!!
1/ ምሥጢረ ቁርባንና ሥርዓቱ-
----------------------
ከመቁረባችን በፊት ሊደረጉ የሚገባቸው ቅድመ ዝግጅቶች?- ከቆረብን በኋላ ሊደረጉ የማይገቡ/ የተከለከሉ ነገሮች?- ሊቆርብ የሚገባው ማነው?ከ ሰባቱ ምስጢራተ ቤተ ክርስቲያን ውስጥ አንዱ ምስጢረ ቁርባንሲሆን ቁርባን የሚለው ቃል የሱርስት ቃል ሲሆን በቁሙ ለእግዚአብሔርየሚቀርብ መንፈሳዊ አምኃ፣ መስዋዕት ፤ መባዕ ለአምላክ የሚቀርብ የሚሰጥመንፈሳዊ ነገር ሁሉ ማለት ነው፡፡ በብሉይ ኪዳን ዘመን ይቀርብ የነበረውየመስዋዕት ቁርባን ፤ ከበግ ፤ ከላምና ፤ ከተለያዩ እንስሳት ነበር ። በሐዲስ ኪዳንግን እንስሳት በቤተ መቅደስ ውስጥ መስዋዕት (ቁርባን) ሆነው አይቀርብም፤መስዋዕት ሁሉ በክርስቶስ ሥጋና ደም ተጠቃሏልና ።ይህንም የአዲስ ኪዳን መስዋዕት የመሠረተው ራሱ ጌታችን ሲሆን ፤ በጸሎተሐሙስ ማታ አስራ ሁለቱ ሐዋርያት እንዳሉ በመጀመሪያ መስዋዕተ ኦሪትን ሰርቶካሳለፈ በኋላ ኅብስቱና ወይኑን ባርኮ “ነገ በመስቀል ላይ የሚቆረሰው ሥጋዬናየሚፈሰው ደሜ ይህ ነው ብሉ ጠጡ ብሎ ሰጣቸው” ። ማቴ 26 ፥ 26 ።በመሆኑም ማንኛውም በክርስቶስ ክርስቲያን በወልድ ውሉደ እግዚአብሔር፣በመንፈስ ቅዱስ መንፈሳዊ የተባለ/የተሰኘ የኦርቶዶክስ ተዋህዶ ቤተ ክርስቲያንተከታይ/
አማኝ ዘላለማዊ ህይወትን ለማግኘት የጌታችን የፈጣሪያችንየአምላካችን የኢየሱስ ክርስቶስን ስጋና ደም የመቀበል ሐይማኖታዊ ግዴታአለበት ‹‹በራሳችሁ ሕይወት የላችሁም ሥጋዬን የበላ ደሜንም የጠጣየዘለዓለም ሕይወት አለው›› እንዲል ክርስቶስ፡፡(ዮሐ 6:53-58)ምስጢረ ቁርባን ካህኑ ኅብስቱን በጻህል ወይኑን በጽዋ አድርጎ በጸሎተ ቅዳሴእየጸለየ በባረከው ጊዜ ኅብስቱ ተለውጦ ሥጋ መለኮት ወይኑም ተለውጦ ደመመለኮት ይሆናል ። እኛም ይህን ቅዱስ ሥጋና ክቡር ደም በምንቀበልበት ጊዜየዘላለም ሕይወት ለማግኘት ይህንን የክርስቶስ ስጋና ደም የምንቀበልበት ታላቅምስጢር ሲሆን ለእኛ ሲል የተቀበለውን መከራና ስቃይ እያሰብን ራሳችንንበንስሓ ከኃጢአት ንጹህ አድርገን ከንስሓ የቀረውን በደላችንን እንደሚደመስስልን፤ ከበደል እንደሚያነጻንና የዘለዓለም ሕይወት እንደሚሰጠን አምነን መሆንአለበት ።በብሉይ ኪዳን ዘመን እስራኤላውያን ስለ ኃጢአታቸው ለእግዚአብሔርየሚያቀርቡት ሁሉ ቁርባን (ከእህልና ከአትክልት የሚዘጋጅ) እና መስዋዕት(ከእንሰሳት ወገን የሚዘጋጅ) ሲባል ለመጀመሪያ ጊዜ ለእግዚአብሔር መስዋዕትያቀረበው አዳም ነው፡፡ በአዲስ ኪዳን ግን ቁርባን ወይም መስዋዕት የሚባለውእግዚአብሔር ለሰው ልጆች ያቀረበው ሲሆን ሰዎች ወደ እግዚአብሔርየሚቀርቡበት መንገድ መሆኑንም ቃሉ ያመላክታል፡፡በአዲስ ኪዳን ቁርባን የሚባለው የጌታችን የመድኃኒታችን የኢየሱስ ክርስቶስእውነተኛ ስጋና ደም ነው፡፡ 1ኛቆሮ 11 ፥ 23-27፤ ገላ 3፡1 በተጨማሪምመስዋዕት ይባላል 1ኛ ቆሮ 5፡7 ፤ ዕብ. 10፡14፡፡ ጌታችን ይህን ምሥጢርከማሳየቱ (ከመመስረቱ) በፊት በዮሐ 6 ፥ 53-58 ። “ሥጋዬን ካልበላችሁደሜንም ካልጠጣችሁ በራሳችሁ ሕይወት የላችሁም ሥጋዬን የበላ ደሜንምየጠጣ የዘለዓለም ሕይወት አለው ። ሥጋዬ እውነተኛ መብል ደሜም እውነተኛመጠጥ (ሕይወትን የሚሰጥ) ነው ” በማለት ስለምሥጢረ ቁርባን በስፋትአስተምሯል ።የቅዱስ ቁርባን ጥቅም/ በቅዱስ ቁርባን የሚታይ ጸጋ:-- ህብስቱና ወይኑ ተለውጦ እውነተኛ ስጋ ወልደ እግዚአብሔር እና እውነተኛደመ ወልደ እግዚአብሔር ሲሆን ማየት 1ኛ ቆሮ. 10፡16- ከዚህ ዓለም በሞት ስንለይ በሰማያዊ መንግስት የዘለዓለም ሕይወትእናገኛለን ። ዮሐ 6 ፥ 53 ።- ፍጹም የሆነ የኃጢአት ስርየት (ድኅነት) እናገኛለን ። 1ኛ ዮሐ. 1፡7 ፤ ዕብ9፡14 ፤ ማቴ 26 ፥ 26-28 ።- ከጌታችን ከአምላካችን ከፈጣሪያችን ከኢየሱስ ክርስቶስ ጋር እና ከቅዱሳኑጋር ህብረት ይኖረናል። 6፡56 ፤ ዮሐ. 1ቆሮ 10 ፥ 17- መንፈሳዊ ብርታትና ሃይልን እናገኛለን- ምስጢር ይገለጻል፤ ጋብቻ ይጸናልሊቆርብ የሚገባው ማነው?በክርስቶስ የባህርይ አምላክነት ያመነ፣ ሐይማኖታዊ ምስጢር የገባው፣ ንስሃየገባና የተሰጠውንም ቀኖና በሚገባ የፈጸመ ሰው እድሜና ጾታ ሳይለይከምስጢረ ቁርባን መካፈል ይችላል፡፡ከመቁረባችን በፊት ሊደረጉ የሚገባቸው ቅድመ ዝግጅቶች/ነገሮች:-- ስጋዊ ንጽህና /ሰውነትን መታጠብ፣ ንጹህ ልብስ መልበስ፣ ነጠላማጣፋት…/- ከመቁረባችን ከሶስት ቀን በፊት ከግብረ ስጋ ግንኙነት መታቀብ/መከልከል- አፋችንን እሬት እሬት እስኪለን ድረስ መጾም /ለአስራ ስምንት ሰዓታት/የክርስቶስን መከራ፣ ሕማማተ መስቀል አሰብን የሚያሰኘንም ከበረከቱየሚያሳትፈንም ይህ ነውና/- ንስሐ መግባት፣ እራስን ለካህን ማሳየት/ ማስመርመር፣ ቀኖና ተቀብሎበሚገባ መፈጸም ይገባናል፡፡ ንስሐ ሳይገባ በድፍረት መቀበል ግን እንደ በደልይሆንብናልና፡፡ 1ኛ ቆሮ. 11፡27- በሚቆረብበት ቀን እንቅፋት/ መሰናክል ቢያጋጥመን ለምሳሌ. ነስር፣እንቅፋት፣ ትውከት፣ ወደ አፍ የሚገባ ትንኝ፣ ዝንብ… ቢያጋጥመን፤ በዚያን ቀንሊቆረብ አይገባም፤- ለወንዶች ዝንየት/ ህልመ ለሊት ፤ ለሴቶች የወር አበባ ከታየን በዚያን ቀንስጋ ወደሙን መቀበል ክልክል ነው፡፡ከቆረብን በኋላ ሊደረጉ የማይደረጉ/ የተከለከሉ ነገሮች:-- ልክ እንደቆረቡ አፍን በነጠላ/ጋቢ መያዝ ያስፈልጋል፤ ቀጥሎ የቅዳሴ ጸበልመጠጣት (የቅዳሴ ጸበል አገልግሎት ስጋ ወደሙን ለተቀበሉ (ፍትሐ ነገሥትአንቀጽ 13) እና ለድውያን/ለሕሙማን/ (ፍትሐ ነገሥት አንቀጽ 14) ፤ ሲሆን ስጋወደሙን ለተቀበሉት ሰዎች የሚሰጠው ግልጋሎት የተቀበሉት ስጋና ደምአፋቸውና በጥርሳቸው ላይ ቀርቶ ወደ ውጪ እንዳይነጥብ ለቃልቆ/ተጉመጥሙጦ ለማውረድ ብቻ ነው፡፡ ይህም በቅዳሴ ጸበል ብቻ እንጂ በሌላሊፈጽሙት አይገባም (ፍትሐ ነገሥት አንቀጽ 13፡52)- አብዝቶ መብላት፣ መጠጣት፣ መብጣት፣ መነቀስ፣ ደም ቀድቶ ማውጣትአይገባም፡፡- ከቆረብን በኋላ ለሁለት ቀን ከግብረ ስጋ ግንኙነት መታቀብ/መከልከል/መራቅ አለብን- ከተቆረበ በኋላ በተለይም ከጥንቃቄ ጉድለት የተነሳ እንቅፋት/ መሰናክል/እክል ቢያጋጥመን ለምሳሌ. ነስር፣ እንቅፋት፣ ትውከት፣ ወደ አፍ የሚገባ ትንኝ፣ዝንብ… ቢያጋጥመን፤ ንስሃ ልንገባና ያጋጠሙንን እክሎች በሙሉ ለካህን/ለንስሃ አባታችን/ ልንናገርይገባል፡፡የተሰጠንን ንስሃም ሳንፈጽም ዳግም መቁረብ አይፈቀድም/ አይገባም፡፡- ሩቅ መንገድ መሔድ፣ መስገድ፣ አይገባም፡፡ ይህም ምስጢሩ፡- በስጋ ወደሙድካም የለበትምና፡፡ አንድም በመንግስተ ሰማይ ከገቡ በኋላ ድካም የለምናአንድም ድኀነት በስጋና በደሙ ሳይሆን በትሩፋት ነው እንዳያሰኝ ነው፡፡- ተላምጠው የሚተፉ ነገሮች እንደ ማስቲካ፣ የሸንኮራ አገዳ፣ የተለያዩፈራፍሬና አትክልቶች መብላት አይገባም፡፡- ጥፍር መቁረጥ፣ ጸጉር መላጨት፣ ከልብስ መራቆት አይገባም፡፡ ምክንያቱምመለኮት የተለየው ነው ያሰኛልና፡፡“ሥጋዬን ካልበላችሁ ደሜንም ካልጠጣችሁ በራሳችሁ ሕይወት የላችሁም ሥጋዬን የበላ ደሜንም የጠጣ የዘለዓለም ሕይወት አለው "ዮሐ 6:54( ሼር በማድረግ ትምህርቱን ለጓደኞቻችሁ ታካፍሉ ዘንድ በእግዚአብሔር ስም እንጠይቃለን!)




Miko ZE Ethiopia
2/ ላለመቁረብ የሚቀርቡ ተገቢ ያልሆኑ ምክንያቶችና መፍትሄዎቻቸው
1. ቀስ ብዬ እደርሳለሁ ፣ ምን አስቸኮለኝ?
ያዕ. 4 ÷ 13-15
አሁንም። ዛሬ ወይም ነገ ወደዚህ ከተማ እንሄዳለን በዚያም ዓመት እንኖራለን እንነግድማለን እናተርፍማለን የምትሉ እናንተ፥ ተመልከቱ፥ ነገ የሚሆነውን አታውቁምና።
ሕይወታችሁ ምንድር ነው? ጥቂት ጊዜ ታይቶ ኋላ እንደሚጠፋ እንፍዋለት ናችሁና።
በዚህ ፈንታ። ጌታ ቢፈቅድ ብንኖርም ይህን ወይም ያን እናደርጋለን ማለት ይገባችኋል።
ራዕ. 2 ÷ 20-23
ንስሐም እንድትገባ ጊዜ ሰጠኋት ከዝሙትዋም ንስሐ እንድትገባ አልወደደችም።
እነሆ፥ በአልጋ ላይ እጥላታለሁ፥ ከእርስዋም ጋር የሚያመነዝሩትን ከሥራዋ ንስሐ ባይገቡ በታላቅ መከራ እጥላቸዋለሁ፤
ልጆችዋንም በሞት እገድላቸዋለሁ፤ አብያተ ክርስቲያናትም ሁሉ ኵላሊትንና ልብን የምመረምር እኔ እንደ ሆንሁ ያውቃሉ፥ ለእያንዳንዳችሁም እንደ ሥራችሁ እሰጣችኋለሁ።
ተጨማሪ ጥቅሶች
- ሮሜ. 2÷4
- ሮሜ. 11 ÷ 25
- ሐዋ. 17 ÷ 28
- 2ኛ ሳሙ. 14÷14
2. ሀጢያተኛ ስለሆንኩ አይገባኝም
መጽሐፈ ምሳሌ 24 ÷ 16
ጻድቅ ሰባት ጊዜ ይወድቃልና፥ ይነሣማል ኀጥኣን ግን በክፉ ላይ ይወድቃሉ።
ትንቢተ ኢሳይያስ 1÷16-18
ታጠቡ ሰውነታችሁንም አንጹ የሥራችሁን ክፋት ከዓይኔ ፊት አስወግዱ ክፉ ማድረግን ተዉ፥
መልካም መሥራትን ተማሩ፥ ፍርድን ፈልጉ፥ የተገፋውን አድኑ፥ ለድሀ አደጉ ፍረዱለት ስለ መበለቲቱም ተምዋገቱ።
ኑና እንዋቀስ ይላል እግዚአብሔር ኃጢአታችሁ እንደ አለላ ብትሆን እንደ አመዳይ ትነጻለች እንደ ደምም ብትቀላ እንደ ባዘቶ ትጠራለች።
ተጨማሪ ጥቅሶች
- ሮሜ.6 ÷23
- ት.ሚክ.7÷18
- ማቴ. 9÷13
- መዝ.50÷2-10
3. ወደፊት ብሳሳትስ፣ ብወድቅስ ለምን ይፈረድብኛል?
1ኛ.ዬሐ. 5 ÷3-4
ትእዛዛቱን ልንጠብቅ የእግዚአብሔር ፍቅር ይህ ነውና፤ ትእዛዛቱም ከባዶች አይደሉም።
ከእግዚአብሔር የተወለደ ሁሉ ዓለምን ያሸንፋልና፤ ዓለምንም የሚያሸንፈው እምነታችን ነው።
ሮሜ.8 ÷ 37
በዚህ ሁሉ ግን በወደደን በእርሱ ከአሸናፊዎች እንበልጣለን።
4. በስራ ቦታዬና በማህበራዊ ኑሮዬ ተፅዕኖ ቢያመጣብኝስ?
ቲቶ. 2 ÷ 7-8
የሚቃወም ሰው ስለ እኛ የሚናገረውን መጥፎ ነገር ሲያጣ እንዲያፍር፥ በነገር ሁሉ መልካምን በማድረግህ ምሳሌ የሚሆን ራስህን አሳይ፤ በትምህርትህም ደኅንነትን፥ ጭምትነትን፥ ጤናማና የማይነቀፍ ንግግርን ግለጥ።
ሮሜ. 1 ÷15-16
ስለዚህም በሚቻለኝ መጠን በሮሜ ላላችሁ ለእናንተ ደግሞ ወንጌልን ልሰብክ ተዘጋጅቼአለሁ።በወንጌል አላፍርምና፤ አስቀድሞ ለአይሁዳዊ ደግሞም ለግሪክ ሰው፥ ለሚያምኑ ሁሉ የእግዚአብሔር ኃይል ለማዳን ነውና።
ተጨማሪ ጥቅሶች
- 1ኛ.ጢሞ.4 ÷12
- 2ኛ.1 ÷12
5. የቆረቡ እንዳፈረሱ ስለሰማሁ( ስላየሁ)
2ኛ. ቆሮ. 5÷6-8
እንግዲህ ሁልጊዜ ታምነን፥ በእምነት እንጂ በማየት አንመላለስምና በሥጋ ስናድር ከጌታ ተለይተን በስደት እንዳለን የምናውቅ ከሆንን፥ታምነናል ይልቁንም ከሥጋ ተለይተን በስደት መኖር በጌታም ዘንድ ማደር ደስ ይለናል።
ተጨማሪ ጥቅሶች
- 2ኛ ቆሮ. 13÷5
- 2ኛ ቆሮ. 11÷23-29
6. መታሰር ስለሆነ ከባድ ነው፡፡
ሮሜ 8 ÷ 5-9
እንደ ሥጋ ፈቃድ የሚኖሩ የሥጋን ነገር ያስባሉና፥ እንደ መንፈስ ፈቃድ የሚኖሩ ግን የመንፈስን ነገር ያስባሉ።
ስለ ሥጋ ማሰብ ሞት ነውና፥ ስለ መንፈስ ማሰብ ግን ሕይወትና ሰላም ነው።
ስለ ሥጋ ማሰብ በእግዚአብሔር ዘንድ ጥል ነውና፤ ለእግዚአብሔር ሕግ አይገዛምና፥ መገዛትም ተስኖታል፤
በሥጋ ያሉትም እግዚአብሔርን ደስ ሊያሰኙት አይችሉም።
እናንተ ግን የእግዚአብሔር መንፈስ በእናንተ ዘንድ ቢኖር፥ በመንፈስ እንጂ በሥጋ አይደላችሁም። የክርስቶስ መንፈስ የሌለው ከሆነ ግን ይኸው የእርሱ ወገን አይደለም።
ዕብ. 4 ÷ 13-14
እኛን በሚቆጣጠር በእርሱ ዓይኖቹ ፊት ሁሉ ነገር የተራቆተና የተገለጠ ነው እንጂ፥ በእርሱ ፊት የተሰወረ ፍጥረት የለም።እንግዲህ በሰማያት ያለፈ ትልቅ ሊቀ ካህናት የእግዚአብሔር ልጅ ኢየሱስ ስላለን፥ ጸንተን ሃይማኖታችንን እንጠብቅ።
7. ቂምን መርሳት፣ ይቅርታ ማድረግ ከባድ ነውና እንዴት?
ዘዳ. 32 ÷ 35
የጥፋታቸው ቀን ቀርቦአልና፥
የሚመጣባቸውም ነገር ይፈጥናልና
እግራቸው ሲሰናከል
በቀልና ፍርድ የእኔ ነው።
ሮሜ. 2 ÷ 6
እርሱ ለእያንዳንዱ እንደ ሥራው ያስረክበዋል፤
ማቴ. 5 ÷ 24
በዚያ በመሠዊያው ፊት መባህን ትተህ ሂድ፥ አስቀድመህም ከወንድምህ ጋር ታረቅ፥ በኋላም መጥተህ መባህን አቅርብ።
ተጨማሪ ጥቅሶች
- ሮሜ. 12 ÷ 19
- ዘሌ.19÷18
- ማር.11÷25
- ኤፌ.4÷32
- ማቴ.6÷12
8. ትዕግስት ስለሚጎድለኝ እንዴት አድርጌ?
ቆላስየስ. 3 ÷ 12-14
እንግዲህ እንደ እግዚአብሔር ምርጦች ቅዱሳን ሆናችሁ የተወደዳችሁም ሆናችሁ፥ ምሕረትን፥ ርኅራኄን፥ ቸርነትን፥ ትህትናን፥ የዋህነትን፥ ትዕግሥትን ልበሱ።
እርስ በርሳችሁ ትዕግሥትን አድርጉ፥ ማንም በባልንጀራው ላይ የሚነቅፈው ነገር ካለው፥ ይቅር ተባባሉ። ክርስቶስ ይቅር እንዳላችሁ እናንተ ደግሞ እንዲሁ አድርጉ።
በእነዚህም ሁሉ ላይ የፍጻሜ ማሰሪያ የሆነውን ፍቅርን ልበሱት።
ምሳሌ 25÷15
በትዕግሥት አለቃ ይለዝባል፥ የገራም ምላስ አጥንትን ይሰብራል።
መጽሐፈ መክብብ10፥4
ትዕግሥት ታላቁን ኃጢአት ጸጥ ያደርጋልና የገዢ ቍጣ የተነሣብህ እንደ ሆነ ስፍራህን አትልቀቅ።
ወደ ገላትያ ሰዎች 5 ÷22
የመንፈስ ፍሬ ግን ፍቅር፥ ደስታ፥ ሰላም፥ ትዕግሥት፥ ቸርነት፥ በጎነት፥ እምነት፥ የውሃት፥ ራስን መግዛት ነው።
ተጨማሪ ጥቅሶች
- ሮሜ. 5÷3-4
- ሮሜ. 15÷5-6
- ኤፌ.4÷2
- ዕብ.6÷11-12
- ያዕ.1÷2-3
9. በትዳር ካልሆነ ብቻዬን እንዴት እችላለሁ?
ዬሐ. 6 ÷ 53-58
ስለዚህ ኢየሱስ እንዲህ አላቸው፦ እውነት እውነት እላችኋለሁ፥ የሰውን ልጅ ሥጋ ካልበላችሁ ደሙንም ካልጠጣችሁ በራሳችሁ ሕይወት የላችሁም።
ሥጋዬን የሚበላ ደሜንም የሚጠጣ የዘላለም ሕይወት አለው፥ እኔም በመጨረሻው ቀን አስነሣዋለሁ።
ሥጋዬ እውነተኛ መብል ደሜም እውነተኛ መጠጥ ነውና።
ሥጋዬን የሚበላ ደሜንም የሚጠጣ በእኔ ይኖራል እኔም በእርሱ እኖራለሁ።
ሕያው አብ እንደ ላከኝ እኔም ከአብ የተነሣ ሕያው እንደምሆን፥ እንዲሁ የሚበላኝ ደግሞ ከእኔ የተነሣ ሕያው ይሆናል።
ከሰማይ የወረደ እንጀራ ይህ ነው፤ አባቶቻችሁ መና በልተው እንደ ሞቱ አይደለም፤ ይህን እንጀራ የሚበላ ለዘላለም ይኖራል
ማጠቃለያ
ሮሜ. 10÷17
እንግዲያስ እምነት ከመስማት ነው መስማትም በእግዚአብሔር ቃል ነው።

3/ ጥያቄ፡- ቅዱስ ቁርባን ለመቀበል የተወሰነ ዕድሜ አለን?
መልስ፡- (ምንጭ፡- ለቅዱስ ቁርባን እንድበቃ ምን ላድርግ? በዲ/ን የሺጥላ ሞገስ፣ ገጽ 20-21)
ብዙ ጊዜ ሕፃናት እስከ ሰባት ዓመት ሲያቆርቡ ኖረው ከዚኽ ዕድሜ ሲገፉ ወንዱን “ለዓቅመ አዳም ደርሰኻል፤ መቁረብ አይገባኽም”፤ ሴቷን “ለዓቅመ ሔዋን ደርሰሻል መቁረብ አይገባሽም” የሚለውን አባባል በአንዳንዶች ዘንድ ከአባባል አልፎ እንደ ቀኖና (ሕግ) ተወስዷል፡፡ ወጣቶች በዕሜያቸው (በወጣትነታቸው) ምክንያት ብቻ ወደ ቁርባን መቅረብ እንደሌለባቸው ሲነገርባቸው እንሰማለን፡፡
ራሳቸው ወጣቶች በዚኽ ሰው ሠራሽ ትምህርትና ተራ አባባል ታምነው “ለዓቅመ አዳም፤ ለዓቅመ ሔዋን ደርሻለኹ፡፡ ስለዚኽ ወደ ቁርባን መቅረብ አይገባኝም” ሲሉ ይደመጣሉ፡፡
የሚገርመው ወጣትነትን በራሱ ብቻ እንደ ኃጢአተኝነት ወይም ለቅዱስ ቁርባን ብቃት የሌለው ሕይወት አድርጐ መውሰድ በራሱ ትልቅ ስሕተት ነው፡፡ እንዲኽ ዓይነቱን አባባል የሚቀበሉና እንዲኽ ዓይነቱ አስተሳሰብ ያላቸው ሰዎች ወጣቶች ወደ ሥጋ ወደሙ መመለስ የሚገባቸው በስተርጅና (ዓይን ሲፈዝ ጉልበት ሲደነዝዝ) እንደኾነ ይስማማሉ፡፡ ይኽንም አስተሳሰብና አባባላቸውን ለማጠናከር የሚጠቀሙበት ብሒል አለ፤ ርሱም “ጣጣውን ሲጨርስ/ ስትጨርስ” የሚሉት ነው፡፡
እዚኽ ላይ ለአንባብያን ላስገነዝብ የምወደው እነዚኽ ሰዎች በራሱ ኃጢአት “ጣጣ” መኾኑን መመስከራቸውን ወይም መንፈስ ቅዱስ እንዳስመሰከራቸው ልብ እንድትሉት ነው፡፡
ታዲያ በዚኽ አባባል ሰው ኃጢአትን ሲሠራ እንዲኖር ወይም ኃጢአት ለመሥራት ተስማሚው ዕድሜ ይኽን ወጣትነት አድርጐ እንደ መመደብ የሚቈጠር አባባል ነው፡፡
ለኹሉም መልሱን የሚሰጠው የወንጌሉ ቃልና የቤተ ክርስቲያኒቱ ሕግና ሥርዓት ስለኾነ ከዚኽ በታች በአጭሩ እንመልከት፡፡
ታላቁ ሰው ንጉሡና ነቢዩ ሰሎሞን “በጉብዝናኅ ወራት ፈጣሪኅን አስብ” /መክ.12፡1/ በማለት ሰው በጉብዝናው ዕድሜ ራሱን ለአምላኩ እንዲያቀርብ በቅዱስ ቃሉ ይጣራል፡፡ ቤተ ክርስቲያኒቱም ብትኾን መሥዋዕቱ በሚለወጥበት በታላቁ ጸሎት (በጸሎተ ቅዳሴው) ለተዘጋጀውና ለቀረበው የሕይወት ማዕድ ምእመናኗን ስታዘጋጅ ካህኑ የሚለው “በወጣትነት ዕድሜ ያላችኁ አትቅረቡ” ሳይኾን “ንጹሕ ያልኾነ ግን አይቅረብ” ነው፡፡ እንግዲኽ በአጠቃላይ ከነቢያት ወገን ወጣቶች አሉ፡፡ እግዚአብሔር እነ ሶምሶንን፣ እነ ጌድዮንን ለሚፈልገው አምላካዊ ዓላማው የጠራቸው በጉብዝና ዕድሜያቸው ነው፡፡ ጌታ የቁርባኑን ሥርዓት ሲሠራ ከነበሩት ከ12ቱ ደቀ መዛሙርት ወጣቶች ነበሩበት፡፡ በየትኛውም ዕድሜ ለሚገኙ ክርስቲያኖች ኃጢአት የሚሠሩበት ዕድሜ ስላልተመደበላቸው ወደ ቅዱስ ቁርባን ለመቅረብና ላለመቅረብ የተመደበ ዕድሜ የለም፡፡ ወደ ሕይወት እንጀራ፣ ወደ ሥጋ ወደሙ ለመቅረብ መሥፈርቱም ዕድሜ እንደኾነ መወሰድ የለበትም፡፡

4/ የመናፍቃን የተሳሳተ የመጽሐፍ ቅዱስ ግንዛቤና ልዩነቶቻችን ፤ (ክፍል ሦስት)
5. ቅዱስ ቁርባንን በተመለከተ ፤
ሀ/ በምሴተ ሐሙስ ጌታችን ከሐዋርያት ጋር እራት ከበላ በኋላ ፥ እንጀራውን (ኅብስቱን) አንስቶ "ባርኮ" ለደቀ መዛሙርቱ ሰጠ ፤ እንካችሁ፥ ብሉ "ይህ ሥጋዬ ነው" ፤ ጽዋንም አንሥቶ አመስግኖም ሰጣቸውና ፥ ሁላችሁ ከእርሱ ጠጡ ፤ "ስለ ብዙዎች ለኃጢአት ይቅርታ የሚፈስ የአዲስ ኪዳን ደሜ ይህ ነው" (ማቴ 28:26-28 ፤ማር 14:22-24) ፤ "ሥጋዬ እውነተኛ መብል፥ ደሜም እውነተኛ መጠጥ ነው" (ዮሐ 6፡55) አላቸው ።
መናፍቃን ግን ጌታ ያቀረበው እውነተኛ ሥጋና ደም መሆኑን አያምኑም ። በጸሎትና በመንፈስ ቅዱስ ኃይል ኅብስቱ ወደ ጌታ ቅዱስ ሥጋ ፥ የወይን ጭማቂውም ወደ ክቡር ደሙ እንደሚለወጥ አያምኑም ። ለመናፍቃን ሥጋውና ደሙ የጌታ የስንብት እራት ግብዣ ስለሆነ ፥ መታሰቢያ ብለው ተሰባስበው ይበላሉ ። እንዲያውም የሚሉትና የሚያሳምኑበት ቢያጡ የኦርቶዶክስ ተዋሕዶ አማኞችን "ኦርቶዶክሶች የሰው ሥጋ ይበላሉ" በማለት ማስደንገጥ ጀምረዋል ።
ብሉይ ለሐዲስ ጥላ ወይንም ተምሳሌት ናትና የሚከተለውን ታሪክ እንመልከት :-
እግዚአብሔር ለሙሴ "በትርህን ውሰድ ፥ አንተና ወንድምህ አሮን ማኅበሩን ሰብስቡ ፥ "ድንጋዩም ውኃን እንዲሰጥ እነርሱ ሲያዩ ተናገሩት"፥ ከድንጋዩም ውኃ ታወጣላቸዋለህ እንዲሁም ማኅበሩን ከብቶቻቸውንም ታጠጣላቸዋለህ አለው። (ድንጋዩን ውኃ እንዲያወጣ ተናገሩትን ልብ በሉልኝ)
ሙሴም እንደ ታዘዘ በትሩን ከእግዚአብሔር ፊት ወሰደ። ጉባኤውንም በድንጋዩ ፊት ሰበሰቡ። "እናንተ ዓመፀኞች፥ እንግዲህ ስሙ ፥ አሁን በውን ከዚህ ድንጋይ ውኃን እናወጣላችኋለን" አላቸው። ከዛም ድንጋዩን ሁለት ጊዜ በበትሩ መታው ፤ ብዙም ውኃ ወጣ ፥ ማኅበሩም ከብቶቻቸውም ጠጡ ። ዘኁ 20:8-11
እንግዲህ አስተውሉ ሕይወትና ምህረት ባልነበረበት የርግማን ዘመን እንኳን ድንጋይን ውኃ አውጣ ብሎ ማዘዝና ማግኘት ከተቻለ ፤ "በእኔ ብትኖሩ ቃሎቼም በእናንተ ቢኖሩ የምትወዱትን ሁሉ ለምኑ ይሆንላችሁማል" (ዮሐ 15:7) የሚል ቃል ኪዳን የተሰጣቸው የሐዲስ ኪዳን ካህናት እንዴት በጸሎት ኅብስቱን ወደ ቅዱስ ሥጋው ፥ የወይን ጭማቂውንም ወደ ክቡር ደሙ ጌታ ሊለውጠው አይችልም ይባላል?
ለ/ ኦርቶዶክሳውያን በቅዱስ ቁርባን የምንቀበለው እውነተኛ ሥጋውና ደሙ ነው ስንል ፥ መናፍቃን ስለምን መታሰቢያ ነው ይሉናል?
አሁንም እውነትን የምንረዳው የመጽሀፍ ቅዱስ ቃልን መሰረት አድርገን ስለሆነ ፥ ሥጋውና ደሙን በምንቀበልበት ጊዜ የምናስበው ምኑን እንደሆነ ራሱ ያስረዳልና በርጋታ እንመልከት ።
እንጀራንም አንሥቶ አመሰገነ ቆርሶም ሰጣቸውና። "ስለ እናንተ የሚሰጠው ሥጋዬ ይህ ነው"፤ ይህን ለመታሰቢያዬ አድርጉት አለ። ከእራት በኋላ ጽዋውን አንሥቶ እንዲህ አለ፦ "ይህ ጽዋ ስለ እናንተ በሚፈሰው በደሜ የሚሆን አዲስ ኪዳን ነው"። ሉቃ 22:19-10 (ታድያ ሥጋዬ ምሳሌ ነው መች አለ? / እንደ ሥጋዬ ውሰዱት ቢለን እንኳን ልንደናገር እንችል ነበር።)
ቅዱስ ጳውሎስም ደግሞ ጌታ ኢየሱስ አልፎ በተሰጠበት በዚያች ሌሊት እንጀራን አንሥቶ አመሰገነ፥ ቆርሶም እንካችሁ ብሉ ፤ ይህ "ስለ እናንተ የሚሆን ሥጋዬ ነው" ፤ ይህን ለመታሰቢያዬ አድርጉት አለ። እንደዚሁም ከእራት በኋላ ጽዋውን ደግሞ አንሥቶ። "ይህ ጽዋ በደሜ የሚሆን አዲስ ኪዳን ነው"፤ በጠጣችሁት ጊዜ ሁሉ ይህን ለመታሰቢያዬ አድርጉት አለ። ይህን እንጀራ በበላችሁ ጊዜ ሁሉ፥ ይህንም ጽዋ በጠጣችሁ ጊዜ ሁሉ ጌታ እስኪመጣ ድረስ "ሞቱን ትናገራላችሁና"። 1 ቆሮ 11:23-26
ቃሉ በግልጽ እንደሚያስረዳው ቅዱስ ሥጋውንና ክቡር ደሙን ስንቀበል የጌታን ፍቅር እንመሰክራለን ፥ መከራውን ፥ ግርፋቱን ፥ ሕማማቱን ፥ ስለ እኛ መቸንከሩንና መሞቱን እናስባለን ማለት እንጅ እውነተኛ ሥጋውና ደሙ አይደለም ምሳለው ነው ለማለት አይደለም ።
ሐ/ ጌታችን ሥጋዬን የሚበላ ደሜንም የሚጠጣ በእኔ ይኖራል እኔም በእርሱ እኖራለሁ በማለቱ ሥጋውን በበላን ደሙንም በጠጣን ጊዜ ከርሱ ጋር ኅብረት እንደሚኖረን ገለጸልን። የሚበላኝ ደግሞ ከእኔ የተነሣ ሕያው ይሆናል በማለት የዘላለም ሕይወትን ለማግኘት እንደሚያስፈልገንም አስተማረን (ዮሐ 6:54-57) ። የክህደት አባቶች የሆኑት መናፍቃን ግን የጌታን ሥጋና ደም መቀበል ለድኅነታችን አስፈላጊ አይደለም በማለት የጌታ ቃልን ሐሰት ይላሉ ።
ይቆየን
ወስብሐት ለእግዚአብሔር




የኦርቶዶክስ ተዋህዶ አማኞች ኔትወርክ ethiopian orthodox tewahido belivers network
5/ ጥያቄ፡- ቅዱስ ቁርባን ለመቀበል የተወሰነ ዕድሜ አለን?
መልስ፡- (ምንጭ፡- ለቅዱስ ቁርባን እንድበቃ ምን ላድርግ? በዲ/ን የሺጥላ ሞገስ፣ ገጽ 20-21)
ብዙ ጊዜ ሕፃናት እስከ ሰባት ዓመት ሲያቆርቡ ኖረው ከዚኽ ዕድሜ ሲገፉ ወንዱን “ለዓቅመ አዳም ደርሰኻል፤ መቁረብ አይገባኽም”፤ ሴቷን “ለዓቅመ ሔዋን ደርሰሻል መቁረብ አይገባሽም” የሚለውን አባባል በአንዳንዶች ዘንድ ከአባባል አልፎ እንደ ቀኖና (ሕግ) ተወስዷል፡፡ ወጣቶች በዕሜያቸው (በወጣትነታቸው) ምክንያት ብቻ ወደ ቁርባን መቅረብ እንደሌለባቸው ሲነገርባቸው እንሰማለን፡፡
ራሳቸው ወጣቶች በዚኽ ሰው ሠራሽ ትምህርትና ተራ አባባል ታምነው “ለዓቅመ አዳም፤ ለዓቅመ ሔዋን ደርሻለኹ፡፡ ስለዚኽ ወደ ቁርባን መቅረብ አይገባኝም” ሲሉ ይደመጣሉ፡፡
የሚገርመው ወጣትነትን በራሱ ብቻ እንደ ኃጢአተኝነት ወይም ለቅዱስ ቁርባን ብቃት የሌለው ሕይወት አድርጐ መውሰድ በራሱ ትልቅ ስሕተት ነው፡፡ እንዲኽ ዓይነቱን አባባል የሚቀበሉና እንዲኽ ዓይነቱ አስተሳሰብ ያላቸው ሰዎች ወጣቶች ወደ ሥጋ ወደሙ መመለስ የሚገባቸው በስተርጅና (ዓይን ሲፈዝ ጉልበት ሲደነዝዝ) እንደኾነ ይስማማሉ፡፡ ይኽንም አስተሳሰብና አባባላቸውን ለማጠናከር የሚጠቀሙበት ብሒል አለ፤ ርሱም “ጣጣውን ሲጨርስ/ ስትጨርስ” የሚሉት ነው፡፡
እዚኽ ላይ ለአንባብያን ላስገነዝብ የምወደው እነዚኽ ሰዎች በራሱ ኃጢአት “ጣጣ” መኾኑን መመስከራቸውን ወይም መንፈስ ቅዱስ እንዳስመሰከራቸው ልብ እንድትሉት ነው፡፡
ታዲያ በዚኽ አባባል ሰው ኃጢአትን ሲሠራ እንዲኖር ወይም ኃጢአት ለመሥራት ተስማሚው ዕድሜ ይኽን ወጣትነት አድርጐ እንደ መመደብ የሚቈጠር አባባል ነው፡፡
ለኹሉም መልሱን የሚሰጠው የወንጌሉ ቃልና የቤተ ክርስቲያኒቱ ሕግና ሥርዓት ስለኾነ ከዚኽ በታች በአጭሩ እንመልከት፡፡
[bookmark: _GoBack]ታላቁ ሰው ንጉሡና ነቢዩ ሰሎሞን “በጉብዝናኅ ወራት ፈጣሪኅን አስብ” /መክ.12፡1/ በማለት ሰው በጉብዝናው ዕድሜ ራሱን ለአምላኩ እንዲያቀርብ በቅዱስ ቃሉ ይጣራል፡፡ ቤተ ክርስቲያኒቱም ብትኾን መሥዋዕቱ በሚለወጥበት በታላቁ ጸሎት (በጸሎተ ቅዳሴው) ለተዘጋጀውና ለቀረበው የሕይወት ማዕድ ምእመናኗን ስታዘጋጅ ካህኑ የሚለው “በወጣትነት ዕድሜ ያላችኁ አትቅረቡ” ሳይኾን “ንጹሕ ያልኾነ ግን አይቅረብ” ነው፡፡ እንግዲኽ በአጠቃላይ ከነቢያት ወገን ወጣቶች አሉ፡፡ እግዚአብሔር እነ ሶምሶንን፣ እነ ጌድዮንን ለሚፈልገው አምላካዊ ዓላማው የጠራቸው በጉብዝና ዕድሜያቸው ነው፡፡ ጌታ የቁርባኑን ሥርዓት ሲሠራ ከነበሩት ከ12ቱ ደቀ መዛሙርት ወጣቶች ነበሩበት፡፡ በየትኛውም ዕድሜ ለሚገኙ ክርስቲያኖች ኃጢአት የሚሠሩበት ዕድሜ ስላልተመደበላቸው ወደ ቅዱስ ቁርባን ለመቅረብና ላለመቅረብ የተመደበ ዕድሜ የለም፡፡ ወደ ሕይወት እንጀራ፣ ወደ ሥጋ ወደሙ ለመቅረብ መሥፈርቱም ዕድሜ እንደኾነ መወሰድ የለበትም፡፡
